A BIZOTTSÁG KÖZLEMÉNYE A TANÁCSNAK Az Európai Fejlesztési Alappal kapcsolatos pénzügyi információk /* COM/2012/0386 final */





A BIZOTTSÁG KÖZLEMÉNYE A TANÁCSNAK Az Európai Fejlesztési Alappal kapcsolatos pénzügyi információk 1.1. Előszó A belső megállapodás[1] 7. cikkének (3) bekezdése, valamint a 10. Európai Fejlesztési Alapra (a továbbiakban: EFA) alkalmazandó pénzügyi szabályzat[2] 57. cikkének (3) és (4) bekezdése értelmében a Bizottság – figyelembe véve az Európai Beruházási Bank (a továbbiakban: EBB) előrejelzését a beruházási keret vonatkozásában – e dokumentumban bemutatja a 2012–2013 között időszakra vonatkozó kötelezettségvállalások, kifizetések és fizetendő hozzájárulások előrejelzését. E dokumentum a (8., 9. és 10.) EFA 2011. évi pénzügyi felhasználását és a 2012–2014 közötti időszakban történő végrehajtás előrejelzéseit ismerteti. Ami az EFA finanszírozását illeti, a hozzájárulásokat közvetlenül a tagállamok folyósítják az Európai Beruházási Banknak a 9. és a 10. EFA eszközei számára, amelyek kezelését az EBB biztosítja (beruházási keret és kamattámogatások). Minden egyéb eszköz vonatkozásában, beleértve az EBB által kezelt korábbi eszközöket is (kockázati tőke és kamattámogatások), a hozzájárulásokat a Bizottságnak folyósítják. 2.2. Bevezetés A Bizottság és az EBB minden egyes AKCS-országra[3] és TOT-ra[4] nézve aktualizálta a 2012. és a 2013. pénzügyi évre előirányzott kötelezettségvállalásokat és kifizetéseket. A kifizetések előrejelzésére különös figyelmet fordítottak: egyfelől azért, hogy így a tagállamok is a lehető legpontosabban becsülhessék meg a nemzeti költségvetésükből elkülönítendő összegek nagyságát; másfelől azért, hogy biztosítsák, hogy az EFA elegendő pénzügyi forrással rendelkezzék, és így elkerülhetők legyenek a likviditási problémák. A 10. EFA-ra vonatkozó belső megállapodás[5] 7. cikke, valamint a pénzügyi szabályzat[6] 57. cikkének (5) bekezdése alapján az e dokumentumban szereplő becsléseket a 2012. októberi közlemény aktualizálja majd. Az alábbi grafikon a kötelezettségvállalások és kifizetések általános alakulását tekinti át, ideértve a 2012–2013 közötti időszakra vonatkozó előrejelzéseket (Bizottság + EBB). Bruttó kötelezettségvállalások és kifizetések: 1998–2013 közötti trend (millió EUR)[7] 3.3. Az Európai Fejlesztési Alapok felhasználásának állapota 2011. december 31-én (kötelezettségvállalások, kifizetések és pénzügyi helyzet) Az 1., 2. és 3. melléklet bemutatja, hogy a 2011. októberi előrejelzésekhez[8] képest hogyan alakultak ténylegesen a 2011. évi kötelezettségvállalások, kifizetések és a pénzügyi helyzet, valamint ismerteti a 2012-re és 2013-re vonatkozó előrejelzéseket. 2011 végéig a 10. EFA mintegy 63%-ára vállaltak kötelezettséget, ami alapján jó úton haladunk azon célkitűzés felé, hogy 2013 végére teljes egészében lekössük a 10. EFA valamennyi forrását. 4.4. A 2012–2014 közötti időszakra vonatkozó pénzügyi előrejelzések[9] Az alábbi táblázat a legutóbbi előrejelzéseinken alapuló aktualizált összegeket ismerteti. 5.5. A 2012. és 2013. év pénzügyi műveleteinek végrehajtására vonatkozó előrejelzések Az új előrejelzések eredményeit az 1–3. melléklet mutatja be. A tagállamok 2012. évi EFA-hozzájárulásairól a Tanács 2011 októberében határozott[10]. A határozat értelmében a Bizottság része 3 600 millió EUR, az EBB része pedig 280 millió EUR. A 2012. évre vonatkozó új előrejelzés megerősíti az EBB 280 millió eurós pénztári igényét. A Bizottság szerint indokolt az általa igényelt összeg 2 600 millió EUR-ra csökkentése, mivel 2011-ben az előre jelzettnél kevesebb kifizetésre volt szükség, és 2010-ből jelentős pénzeszköz-egyenleget hoztak át. A tagállamok 2013. évi hozzájárulásait illetően javasolt új felső határt a Bizottság vonatkozásában 3 300 millió EUR-ban, az EBB vonatkozásában pedig 250 millió EUR-ban állapították meg[11]. Hangsúlyozni kell, hogy ezek az összegek elsődleges becslések, és óvatosan kell kezelni őket. A Bizottság és az EBB a nyarat követően megbízhatóbb becsléseket készít. Ezeket az októberi közlemény mutatja majd be. 4. melléklet: Az EFA-ba befizetett hozzájárulások tagállamok szerinti bontásban a 2012. évben (EUR) [1] Belső megállapodás a tagállamok kormányainak a Tanács keretében ülésező képviselői között az AKCS–EK partnerségi megállapodással összhangban a 2008–2013 közötti időszakra vonatkozó többéves pénzügyi keret értelmében nyújtandó közösségi támogatás finanszírozásáról és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról, HL L 247., 2006.9.9., 32. o. [2] A Tanács 215/2008/EK rendelete (2008. február 18.) a 10. Európai Fejlesztési Alapra alkalmazandó pénzügyi szabályzatról. [3] Az afrikai, karibi és csendes-óceáni államok. [4] Tengerentúli országok és területek. [5] HL L 247., 2006.9.9., 32. o. [6] A Tanács 215/2008/EK rendelete (2008. február 18.) a 10. Európai Fejlesztési Alapra alkalmazandó pénzügyi szabályzatról. [7] A 2012–2013 közötti időszak vonatkozásában előre jelzett összegek. [8] COM(2011) 692 végleges, 2011.10.26. [9] Mivel a 2013 utáni időszak pénzügyi keretét illetően még nem született megállapodás, és úgy tűnik, hogy e pénzügyi keret jelentős hatással lesz majd a végrehajtási adatokra, a 2014 tekintetében feltüntetett adatok tájékoztató jellegűek, és 2015-re vonatkozóan nem kívánunk előrejelzésekbe bocsátkozni. [10] A Tanács 2011. november 18-i határozata, 16965/11. sz. dokumentum. [11] A Tanács 2011. november 18-i határozata, 16965/11. sz. dokumentum.